Panteón de reis de Santo Isidoro de León

O panteón dos reis de León, que se atopa ós pés da basílica de Santo Isidoro de León, é o lugar no que durante a Idade Media recibiron sepultura a maioría dos reis e raíñas do reino de León. É un espazo rectangular con pórtico, de arredor de oito metros de lado, con dous robustas columnas sobre as que se apoian sete arcos que dividen o espazo en tres naves. O ciclo pictórico que adorna os seus muros está considerado unha das obras cume do Románico español. Personaxes soterrados no panteón Nel atópanse varios sartegos de pedra nos que foron depositados os restos de diversos reis de León e Galicia, así como algúns membros da familia real leonesa. As persoas reais inhumadas aquí foron: Reis Afonso IV de León (m. 933). Fillo de Ordoño II e sobriño de Froila II. Ramiro II de León (900-951). Fillo máis novo de Ordoño II e irmán de Afonso IV de León. Ordoño III de León (926-956). Fillo e sucesor de Ramiro II de León. Ordoño IV (924-960). Fillo de Afonso IV de León e curmán de Sancho I de León. Sancho I de León (935-966). Fillo de Ramiro II de León. Ramiro III (961-984). Fillo e sucesor de Sancho I de León. Vermudo II (956-999). Fillo de Ordoño III de León. Afonso V o Nobre (994-1028). Fillo e sucesor de Vermudo II. Vermudo III (1016-1037). Fillo e sucesor de Afonso V o Nobre. Sancho III o Maior, rei de Navarra (990-1035). Pai de Fernando I de León. Fernando I de León (1016-1065). Fillo de Sancho III o Maior, rei de Navarra. García II de Galicia, (1042-1090). Rei de Galicia. Fillo de Fernando I de León. Raíñas Orraca de Galicia, Castela e León, (1081-1126). Filla e sucesora de Afonso VI de León. Sancha I de Galicia (1013-1067). Filla de Afonso V o Nobre e esposa de Fernando I de León. Oneca de Pamplona (m. 931), filla de Sancho Garcés I de Navarra e esposa de Afonso IV de León. Sancha Gómez (m. 983), filla do conde Gómez Díaz, esposa o rei Ramiro III. Elvira García (m. 1027), filla do conde García Fernández, esposa de Vermudo II e nai de Afonso V o Nobre. Elvira Méndez († 1022), esposa de Afonso V o Nobre e nai de Vermudo III. Ximena Sánchez (1012-1063), filla de Sancho III o Maior e esposa de Vermudo III. Zaida de Sevilla, esposa de Afonso VI de León. Orraca de Portugal (1148-1188), filla de Afonso I de Portugal, esposa de Fernando II de León e Galicia e nai de Afonso VIII de León e Galicia. Tareixa Fernández de Traba (m. 1180), segunda esposa de Fernando II de León e Galicia e filla do conde Fernán Pérez de Traba. Infantes Urraca de Zamora (1033-1101), infanta de León e señora de Zamora. Filla de Fernando I de León e de Sancha I de Galicia. Elvira de Toro (1039-1099), infanta de León e señora de Toro. Filla de Fernando I de León e de Sancha I de Galicia. Sancha Raimúndez (1102-1159), filla de Orraca de Galicia, Castela e León e de Raimundo de Borgoña e irmá de Afonso VII de León. Estefanía Afonso de Castela (1151-1180), filla ilexítima de Afonso VII de León e de Urraca Fernández de Castro. Fernando de León (1178-1187), fillo do Fernando II de León e de Tareixa Fernández de Traba. García Fernández de León (1180-1184), fillo do rei Fernando II de León e Galicia e de Urraca López de Haro. Lionor de León (1202-1202), filla do rei Afonso VIII de León e Galicia e da raíña Berenguela de León e Castela. María de Castela (1235-1235), filla de Fernando III de Castela e da raíña Beatriz de Suabia.